Ramata
Ramata (eesti keeles Raamatu) on küla (vidējciems) Lätis Valmiera piirkonnas, Ramata valla halduskeskus. Küla asub merepinnast 60 meetri kõrgusel, Riiast 160 ja endisest piirkonnakeskusest Mazsalacast 11 kilomeetri kaugusel. Külas on lisaks vallavalitsusele ka algkool, raamatukogu, kultuurimaja ja postkontor. Seal asub Ramata bussipeatus. Küla on nime saanud Salatsisse voolava Raamatu jõe järgi, mis omakorda on nime saanud Eestis asuva Raamatu küla järgi. Küla kohal asus Mellāķīši karjamõis (Mellakiesch). Nõukogude ajal ehitati küla välja kohaliku sovhoosi Austrums (varem Ramata) keskasulana. Aastail 2009-2021 kuulus küla Mazsalaca piirkonda.